11 alledaagse noodsaaklikhede wat ons almal in ons handsakke moet hou - Goeie Huishouding
11 alledaagse noodsaaklikhede wat ons almal in ons handsakke moet hou
Was jy al ooit êrens heen op pad en het skielik iets noodsaakliks nodig? Gebruik ons nuttige lysie om seker te maak dit gebeur nie weer met jou nie …
Ons het al almal daardie oomblik gehad. Jy is ver van die huis af, het 'n belangrike ding nodig, maar nadat jy in jou handsak rondgekrap het, besef jy dis nog op jou kombuistoonbank.
Dis daardie handpalm-teen-die-kop-oomblik wanneer jy vir die naaste apteek begin soek.
Om jou te help om hierdie irritasie in die toekoms te vermy het ons 'n lys gemaak van die 11 alledaagse noodsaaklikhede wat elke vrou byderhand moet hou.
Of jy jou nou opvars vir drankies ná werk, jou regkry ná 'n sessie by die gim, of 'n lang vlug onderneem, jy sal nooit onvoorbereid wees met ons nuttige afmerklysie nie …
Ja, dit reën dalk daar buite, maar daar is steeds 'n risiko van UV-strale – en 'n behoefte aan sonskermmiddel. Beskerm jou vel deur daardie SBF aan te smeer. Die Good Housekeeping Institute beveel faktor 35 vir alledaagse gebruik aan – en onthou, selfs al bevat jou grimering SBF, moet jy dit altyd afsonderlik aanwend.
Of jy nou van aanrol- of spuitdeodorant hou, dis altyd nuttig om 'n mini-sweetweerder saam te dra vir wanneer jy vinnig wil opvars. Só sal jy altyd gereed wees om in die gim te gaan sweet of vir daardie spontane ná-werk-drankies.
Het jy al ooit in die middel van die middag agtergekom jou T-strook lyk effens blink? Kry vir jou kladpapier. Haal eenvoudig 'n velletjie uit en druk dit liggies op die olierige dele van jou gesig, veral oor jou voorkop en jou neus. Dit sal enige oortollige olie verwyder sonder om jou grimering te ruïneer.
… 'n goeie een. Droë hande kan tot uiters ongemaklike skurwe en gekraakte vel lei. Vermy produkte wat alkohol bevat, want dit kan jou vel uitdroog, en kies eerder 'n handeroom met bevogtende bestanddele soos mineraalolies en wasse.
Tandartse beveel aan dat ons een keer per dag vlos, ideaal reg voor bedtyd, vir optimale mondgesondheid. Jy kan trouens nie 'n fout maak met 'n mini-mondsorgstelletjie in jou sak nie. Sluit 'n tandeborsel, tandepasta, vlos en mentkougom in en jy sal altyd voorbereid wees, ongeag daardie knoffelrige middagete of vyfuur-dutjie op die vliegtuig.
Om 'n nael te breek kan nie net pynlik wees nie, maar ook irriterend. Die skerp kant haak aan alles van jou hare tot jou trui vas, en jy sal daarna staar totdat jy by die huis kan kom en die probleem oplos. Pak 'n klein naelvyl in jou handsak sodat jy jou nael vinnig in 'n aanvaarbare vorm kan vyl.
As jy gedurig aan die gang is, kan dit nuttig wees om 'n parfuum saam met jou te dra om vinnig op te vars. Maar pleks van 'n groot of delikate bottel saam saam te dra, kyk of jou gunstelingparfuum in miniatuurvorm beskikbaar is, of giet 'n bietjie in 'n klein spuitbottel.
Was jy al ooit by 'n openbare toilet en kon nie jou hande was nie omdat daar nie seep in die houer oor is nie? Dra 'n klein houertjie met antibakteriële handjel in jou handsak om met bakterieë klaar te speel, ongeag jou situasie of ligging.
Snesies is 'n noodsaaklike artikel vir elke vrou se handsak, of dit nou vir 'n loopneus is of om lipstiffie van jou tande af te vee. As jy dit vir jou gesig gaan gebruik, kies 'n pakkie wat sagkens werk, want as jy te veel vryf, kan dit jou vel irriteer en dit rooi en gevoelig maak.
Dis altyd nuttig om 'n mini-noodhulpkassie in jou handsak te hê, net soos met roetine-medikasie. Die nuttigste artikels? Kry pynpille vir ingeval jy – of iemand by jou – ooit 'n lastige hoofpyn het.
Of jy nou op pad gim toe is, en of dit 'n baie warm dag is (hallo, sweterige nek), dis altyd goed om die opsie te hê om jou hare vas te bind wanneer nodig. Dra 'n paar haarrekkies saam sodat jy altyd voorbereid is.